
. Καθιέρωση συστήματος μεταθέσεων υπαλλήλων του 

Υπουργείου Οικονομικών, με αντικειμενικά κριτήρια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2247/ 
94 «Ρυθμίσεις θεμάτων συστήματος προσλήψεων» (ΦΕΚ 
182/Τ.Α731.10.94). 

2. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη, σε βάρος 
του Κρατικού Προϋπολογισμού. 

3. Την αριθμό 303/1995 γνωμοδότηση του Συμβουλίου 
της Επικράτειας, μετά από πρόταση των Υπουργών Προε¬ 
δρίας της Κυβέρνησης και Οικονομικών, αποφασίζουμε: 

Άρθρο 1 

Καθιέρωση συστήματος μεταθέσεων 

Οι μεταθέσεις των υπαλλήλων του Υπουργείου Οικονο¬ 
μικών, που ορίζονται στο άρθρο 16 ενεργούνται ούμφωνα 
με τις διατάξεις του άρθρου 2 του Ν. 2247/94 και τις δια¬ 
τάξεις του παρόντος Διατάγματος. 


Αρθρο 2 

Μεταθέσεις με αίτηση 

1 - Οι μεταθέσεις με αίτηση διακρίνονται στις εξής κατη¬ 
γορίες: 

α) Για λόγους υγείας του υπαλλήλου που αναφέρονται 
στο άρθρο 109 του Π.Δ/τος 611/77 (Υπαλληλικός Κώδι¬ 
κας). 

β) Γ ια λόγους υγείας που αναφέρονται στην περίπτωση 
β’ της παραγράφου 1 του άρθρου 3 του παρόντος. 

γ) Γ ία συνυπηρέτηση. 

δ) Γ ια λόγους σπουδών. 

ε) Για λοιπούς λόγους. 

Άρθρο 3 

Μεταθέσεις για λόγους υγείας 

1. Οι μεταθέσεις για λόγους υγείας διενεργούνται: 

α) Όταν ο υπάλληλος πάσχει από δυσίατα νοσήματα, 
από τ’ αναφερόμενα στο άρθρο 109 του Π.Δ/τος 611/77 
(Υπαλληλικός Κώδικας). 

β) Όταν ο ή η σύζυγός του ή τα άγαμα τέκνα του πά¬ 
σχουν από τα νοσήματα του άρθρου 109 του Π, Δ/τος 
611 /77 ή ο ίδιος ή τ’ ανωτέρω πρόσωπα πάσχουν από νο¬ 
σήματα που απαιτούν τακτικές μεταγγίσεις αίματος ή αι¬ 
μοκάθαρση ή από νόσο του ΑΙϋ5. 

2. Οι μεταθέσεις της περίπτωσης β' της προηγούμενης 
παραγράφου έπονται των μεταθέσεων της περίπτωσης α' 
και προηγούνται όλων των λοιπών μεταθέσεων με αίτηση. 
Οι μεταθέσεις των περιπτώσεων αυτών διενεργούνται 
οποτεδήποτε. 

3. Η αίτηοη υποβάλλεται οποτεδήποτε και συνοδεύεται 
από γνωμάτευση Διευθυντή ή Επιμελητή Κλινικής Κρατι¬ 
κού Νοσηλευτικού Ιδρύματος, για το είδος της νόσου και 
βεβαίωση της οικείας Πρωτοβάθμιας Υγειονομικής Επι¬ 
τροπής ότι, στο νομό που υπηρετεί ο υπάλληλος δεν 
υπάρχει κατάλληλη μονάδα Κρατικού Νοσηλευτικού Ιδρύ¬ 
ματος, για την αντιμετώπιση της νόσου. 

Άρθρο 4 

Μεταθέσεις για συνυπηρέτηση 

1. Μετάθεση υπαλλήλου, για συνυπηρέτηση επιτρέπε¬ 
ται όταν ο ή η σύζυγός του υπηρετεί, ή εργάζεται με 
οποιαδήποτε σχέση σε φορέα του δημόσιου τομέα, ή είναι 

άμισθος δημόσιος υπάλληλος, ή λειτουργός, ή επαγγελ- 
ματίας, ή εργάζεται στον ιδιωτικό φορέα. Στις δύο τελευ¬ 
ταίες περιπτώσεις, ο ή η σύζυγος του υπαλλήλου απαιτεί¬ 
ται να εργάζεται, για δύο τουλάχιστον έτη, στην πόλη ή στο 
νομό όπου ζητείται η μετάθεση. Η συνδρομή των παρα¬ 
πάνω προϋποθέσεων αποδεικνϋεται με βεβαίωση του οι¬ 
κείου φορέα του δημόσιου τομέα ή του ασφαλιστικού φο¬ 
ρέα. Η συνυπηρέτηση ισχύει μόνο για την Ελληνική Επι¬ 
κράτεια. 

2. Με την επιφύλαξη των διατάξεων της παραγράφου 2 
του άρθρου 3, επί ίσου αριθμού μορίων υπαλλήλων που αι- 
τούνται μετάθεση για την ίδια πόλη, προηγούνται οι αιτή¬ 
σεις για συνυπηρέτηση. Σε περίπτωση που δεν υπάρχει 
κενή θέση στην πόλη, που αιτείται ο υπάλληλος να μετα¬ 
τεθεί, μπορεί, εφ' όσον το δηλώσει με την ίδια αίτηση, να 
μετατεθεί σε υπηρεσία της πλησιέστερης πόλης, που 
υπάρχει κενή θέση του Κλάδου, στον οποίο ανήκει ο 
υπάλληλος. 

3. Οι σύζυγοι υπαλλήλων του Υπουργείου Οικονομικών, 
εφόσον μετατίθεται ο ένας χωρίς αίτησή του, μπορούν να 
υποβάλλουν αίτηση για συνυπηρέτηση εντός μηνάς από 
την ανακοίνωση της μετάθεσης. 

, Αρθρο 5 

Μεταθέσεις για λόγους σπουδών 

1. Οι μεταθέσεις της κατηγορίας αυτής γίνονται με αί¬ 
τηση του υπαλλήλου, λόγω φοίτησης του ίδιου ή μέλους 
της οικογένειας του, σε σχολή Τριτοβάθμιας Εκπαίδευσης 
(Α.Ε.1. ή Τ.Ε.Ι.), προς απόκτηση πρώτου πτυχίου ή μετα¬ 
πτυχιακού τίτλου σπουδών. Οι μεταθέσεις πραγματο¬ 
ποιούνται τον μήνα Οκτώβριο και οι σχετικές αιτήσεις υπο¬ 
βάλλονται εντός του μηνός Σεπτεμβρίου. 

2. Μετά το τέλος της φοίτησης, η οποία δεν μπορεί να 
παραταθεί πέρα από τα έτη σπουδών, όπως αυτά προβλέ- 
πονται για κάθε Σχολή, συν ένα, ο υπάλληλος μετατίθεται 
σύμφωνα με τις διατάξεις του παρόντος Προεδρικού Δια¬ 
τάγματος. 

Άρθρο 6 

Μεταθέσεις για λοιπούς λόγους 

Ο υπάλληλος μπορεί να ζητήσει την μετάθεσή του για 
διαφόρους λόγους, όπως λόγοι υγείας, πέραν των αναφε- 
ρομένων στο άρθρο 3, λόγοι οικογενειακοί, οικονομικοί, 
συγκοινωνιακοί και άλλοι. 

Άρθρο 7 

Μεταθέσεις χωρίς αιτήσεις 

1. Οι μεταθέσεις χωρίς αίτηση διακρίνονται στις εξής 
κατηγορίες: 

α) Για την κάλυψη κενών θέσεων και υπηρεσιακών ανα¬ 
γκών, μεταξύ υπηρεσιών της ίδιας πόλης. 

β) Γισ την κάλυψη κενών θέσεων υπηρεσιών μιας πό¬ 
λης. από υπηρεσίες άλλης πόλης του ίδιου νομού. 

γ) Για την κάλυψη κενών θέσεων υπηρεσιών ενός νο¬ 
μού οπό ΐίπποεσιες άλλοι. 1 νομού. 

,? Γ·ρ το·.·· κάλυψη εξαιρετικών υπηρεσιακών σνσ- 

2 μετϋθέοΒίς των κατηγοριών ο’. β' και γ' ενεργού- 
ντο σύμφωνο με “ο οριζόμενα στο άρθρο 13 

3 Οι μεταθέσεις για εξαιρετικές υπηρεσιακές ανάγκες 
διενεργοννιαί οποτεδήποτε μέσο οτο έτος, μεταξύ των 
υπηρεσιών της παραγράφου 1, με σκοπό την εύρυθμη λει¬ 
τουργία αστών. Για τις μεταθέσεις αυτές εφαρμόζονται, 
κατά τα οριζόμενα στο άρθρο 13, σι πίνακες των Συντελε¬ 


στών Βαρύτητας (μόρια), που έχουν καταστεί οριστικοί, 
κατό τον χρόνο, που ανακύπτουν οι λόγοι. 

4. Ως εξαιρετικοί υπηρεσιακοί λόγοι θεωρούνται: 

α) Η αδυναμία αναπλήρωσης υπαλλήλων από υπαλλή¬ 
λους της ίδιας υπηρεσίας σε συγκεκριμένα καθήκοντα, 
στις περιπτώσεις μακροχρόνιας ασθένειας, μακράς διάρ¬ 
κειας απουσίας με ειδική άδεια, θανάτου ή μετάθεσης για 
λόγους υγείας ή σε εκτέλεση πειθαρχικής ποινής του 
προς αναπλήρωση υπαλλήλου ή υπαλλήλων. 

β) Η ανάγκη στελέχωοης υπηρεσιών, όταν υπάλληλος ή 
υπάλληλοι, που υπηρετούν σ’ αυτή έχουν τεθεί εκτός 
υπηρεσίας και υπάρχει διαπιστωμένη ανάγκη άμεσης ανα- 
πλήρωσης αυτών. 

γ) Η έναρξη ή παύση λειτουργίας υπηρεσιών. 

ΚΕΦΑΛΑΙΟ Β' 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΜΕΤΑΘΕΣΕΩΝ 
Άρθρο 8 

Α. Συνολικός χρόνος υπηρεσίας - 
Συντελεστές βαρύτητας (μόρια) 

1. Ως συνολικός χρόνος υπηρεσίας του υπαλλήλου λαμ- 
βάνεται ο χρόνος πραγματικής υπηρεσίας από την ημερο¬ 
μηνία διορισμού του μέχρι την 31η Δεκεμβρίου του προη¬ 
γουμένου έτους που διενεργούνται οι μεταθέσεις. 

2. Τα μόρια από το συνολικό χρόνο υπηρεσίας υπολογί¬ 
ζονται με συντελεστή βαρύτητας μισό (0,5) για κάθε χρόνο 
υπηρεσίας. 

3. Για χρόνο υπηρεσίας μικρότερο ίου έτους υπολογίζο¬ 
νται μόρια, για τόσα δωδέκατα και τόσα τριακοστά εξηκο¬ 
στά πέμπτα, όσοι οι μήνες και οι ημέρες υπηρεσίας αντί¬ 
στοιχα. 

4. Για τον υπολογισμό του συνολικού χρόνου υπηρεσίας 
λαμβάνεται υπόψη και κάθε, προ του διορισμού του υπαλ¬ 
λήλου στο Υπουργείο Οικονομικών, προϋπηρεσία του που 
λήφθηκε υπόψη για την μιοθολογική του εξέλιξη. 

Β. Διάκριση περιοχών οε ζώνες - Συντελεστές Βαρύτητας 
(μόρια) 

1. Για την εφαρμογή των διατάξεων του παρόντος οι πε¬ 
ριοχές της Χώρας διακρίνονται οε ζώνες, ανάλογα με τον 
βαθμό προβληματικότητας κάθε περιοχής. Ο βαθμός 
προβληματικότητας προσδιορίζεται με τους Συντελεστές 
Βαρύτητας (μόρια) κάθε ζώνης, σύμφωνα με τον πίνακα, 
που ακολουθεί: 


Ζώνη Περιοχές Συντελεοτές 

Βαρύτητας 

(μόρια) 

Α Προβληματικές Α’ Κατηγορίας 7 

Β Προβληματικές Β' Κατηγορίας 5 

Γ Λοιπής Ελλάδος, πλην των Α,Β,Δ & Ε 

Ζωνών 3 

Δ Πόλεις της παρ. 3 2 

Ε Νομοί Αττικής και θεσ/νίκης, πλην 

των περιοχών της παρ. 4 1 


2. Ο: περιοχές των Α και 3' Ζωνών είνοι οι ίδιες με αυ¬ 
τές που καθορίσθηκαν με την Κοινή Υπουργική Απόφαση 
των Υπουργών Προεδρίας της Κυβέρνησης και Οικονομι¬ 
κών Αριθ. ΔίΔΑΔ/Φ.50/265/29847/ 30.10.1992 (ΦΕΚ 
667/1.8711.11.92), όπως κάθε φορά ισχύά'. 

3. Οι πόλεις της Δ’ Ζώνης είναι: Πάτρα, Κόρινθος Χαλ¬ 
κίδα, Λάρισα, Βόλος. Σέρρες, Καβάλα, Ιωάννινα, Ηρά¬ 
κλειό, Ελευσίνα και Μέγαρα. 

4. Από τους Νομούς Αττικής κοι Θεσσαλονίκης, οι πα¬ 
ρακάτω περιοχές εμπίπτουν στη Γ Ζώνη, εκτός αν αυτές 

έχουν χαρσκτηρ,σθεί ως προβληματικές των Α και Β Ζω¬ 
νών: 

α) Από τον Νομό Αττικής, οι νήσοι Αίγινα, Σαλαμίνα, Πό¬ 
ρος, Σπέτσες και Ύδρα. 

β) Από τον Νομό Θεσσαλονίκης, οι περιοχές Λαγκαδά, 
Ζαγκλιβερίου, ΣοχοΟ, Αγ. Αθανασίου και Κάτω Σταυ¬ 
ρού. 

5. Τα μόρια κάθε ζώνης εφαρμόζονται, για κάθε έτος 
πραγματικής υπηρεσίας του υπαλλήλου, είτε σε οργανική 
θέση είτε με απόσπαση, σε υπηρεσίες της έδρας του νο¬ 
μού. Οι πόλεις Αγρίνιο, Θήβα, ' Αργος, Αίγιο και Χερσόνη¬ 
σος λογίζονται ως έδρες νομών, για την εφαρμογή της πα¬ 
ρούσας. 

6. Για κάθε έτος πραγματικής υπηρεσίας εκτός έδρας 
νομού, τα μόρια προσαυξάνονται κατά έναν (1), όταν η 
υπηρεσία απέχει μέχρι είκοσι (20) χιλιόμετρα από την 
έδρα του νομού, κατά δύο (2) όταν απέχει μέχρι εξήντα 
πέντε (65) χιλιόμετρα και κατά τρία (3) όταν απέχει πάνω 
από εξήντα πέντε (65) χιλιόμετρα ή βρίσκεται σε νησί, 
εφόσον στο τελευταίο δεν εδρεύει νομαρχία. 

7. Γία κάθε έτος πραγματικής υπηρεσίας στην Κεντρική 
,’Υπηρεσία του Υπουργείου Οικονομικών, στη Δ/νση Κρατι¬ 
κών Λαχείων, στην ΥΕΕΑΔ, στην ΥΔΕΑΔ, στις Κτηματικές 
Υπηρεσίες και στις ΔΟΥ, που έχουν μόνο Τμήματα Εσό¬ 
δων και Εξόδων ή μόνο Εσόδων ή μόνο Εξόδων, οι οικείοι 
Συντελεστές βαρύτητας προσαυξάνονται κατά μισό (0,5). 

8. Για χρόνο παραμονής μικρότερου του έτους υπολογί¬ 
ζονται μόρια, για τόσα δωδέκατα και τόσα τριακοστά εξη¬ 
κοστά πέμπτα όσοι οι μήνες και οι ημέρες παραμονής 
αντίστοιχα. 

9. Στους υπαλλήλους, που μετατίθενται χωρίς αίτησή 
τους με βόοη τις διατάξεις του παρόντος, σε νησί ή σε 
άλλη πόλη που απέχει πάνω από πενήντα (50) χιλιόμετρα 
από την πόλη που υπηρετούσαν, τα μόρια των προηγουμέ¬ 
νων παραγράφων προσαυξάνονται κατά πενήντα τοις 
εκατό (50%), για κάθε έτος παραμονής στη νέα υπηρεσία 
και μέχρι την συμπλήρωση των ορίων της παρ. 1 του άρ¬ 
θρου 12. 

10. Όπου κατά τον υπολογισμό των μορίων του συνολι¬ 
κού χρόνου υπηρεσίας και του χρόνου υπηρεσίας κατά πε¬ 
ριοχή προκύπτει αριθμός με δεκαδικό μέρος, διατηρού¬ 
νται μόνο τα δύο πρώτα ψηφία του. 

Αρθρο 9 

Συντελεστές βαρύτητας (μόρια) οικογενειακής κατάστα¬ 
σης. ηλικίας και συνυπηρέτησης 

1. Στους Συντελεστές βαρύτητας (μόρια) του άρθρου 8 
που συγκεντρώνει ο υπάλληλος κατά την 31 Δεκεμβρίου 
εκάστου έτους, προστίθενται και οι συντελεστές βαρύτη¬ 
τας (μόρια) της παραγράφου 2 του άρθρου 2 του Ν. 
2247/94 που αφορούν στην οικογενειακή κατάσταση και 
στην ηλικία των υπαλλήλων, καθώς και τα μόρια από συνυ- 
πηρέτηση όπως αυτό ορίζονται στην παράγραφο 3 του πα¬ 
ρόντος άρθρου. 

2. Για τον υπολογισμό των μορίων της οικογενειακής 
κατάστασης και της ηλικίας, ως ημερομηνία συμπλήρω¬ 
σης των ορίων της παραγράφου 2 του άρθρου 2 του Ν. 
2247/94, θεωρείται η 31η Δεκεμβρίου του έτους που 
προηγείται του έτους κατάρτισης των πινάκων μορίων, 
ανεξαρτήτως της ημερομηνίας γέννησης. 

3. Ο υπάλληλος λαμβάνει δύο (2) μόρια για συνυπηρέ- 
τηση, αν ο άλλος σύζυγος υπηρετεί στην ίδια πάλη οτο Δη¬ 
μόσιο, Ν Π.Δ.Δ., Ο.Τ Α. ή άλλο φορέα του δημόσιου τομέα 
ή κατά την τελευταία διετία εργάζεται στον ιδιωτικά τομέα 
ή είναι επαγγελματίσς στην ίδια πόλη. Η ιδιότητα, ως 


υπαλλήλου του Δημοσίου, Ν.Π.Δ.Δ., Ο.Τ.Α. ή άλλου φο¬ 
ρέα του δημοσίου τομέα αποδεικνύεται με βεβαίωση της 
υπηρεσίας του, από την οποία να προκύπτει ότι ο ή η σύζυ¬ 
γος υπηρετεί οργανικά και όχι με απόσπαση στο συγκεκρι¬ 
μένο τόπο. Η ιδιότητα ως εργαζομένου στον ιδιωτικό το¬ 
μέα ή ως επαγγελματία, αποδεικνύεται με βεβαίωση του 
οικείου αφαλιστικού φορέα ή επιμελητηρίου. 

Η απαιτοϋμενη διετία πρέπει να έχει συμπληρωθεί την 
31 η Δεκεμβρίου του προηγουμένου έτους που καταρτίζο¬ 
νται οι πίνακες μορίων. 

4. Τον ίδιο αριθμό μορίων λαμβάνει ο υπάλληλος αν ο ή 
η σύζυγός του υπηρετεί ή εργαζέται ή είναι επαγγελμα- 
τίας σε διαφορετική πόλη και ζητήσει με αίτηση, την μετά¬ 
θεσή του για λόγους συνυπηρέτησης. Η αίτηση υποβάλλε¬ 
ται μέχρι 31 Δεκεμβρίου του προηγούμενου έτους της κα¬ 
τάρτισης των πινάκων μορίων και δεν ανακαλείται μετά 
την οριστικοποίησή τους. 

Σε περίπτωση που και οι δύο υπάλληλοι υπηρετούν οτον 
ίδιο κλάδο η αίτηση για συνυπηρέτηση υποβάλλεται από 
κοινού. 

5. Η επίκληση των στοιχείων για τις ιδιότητες των προη¬ 
γουμένων παραγράφων γίνεται μέχρι την 31η Δεκεμβρίου 
του προηγούμενου έτους που καταρτίζονται οι πίνακες 
μορίων. Στοιχεία υποβαλλόμενα στην υπηρεσία μετά την 
ημερομηνία αυτή, δεν αποτελούν λόγο αναμόρφωσης ή 
ακύρωσης των πινάκων μορίων. 

Αρθρο 10 

Κενές οργανικές θέσεις και ανώτατο όριο κάλυψης αυτών 

1. Οι κενές οργανικές θέσεις προσδιορίζονται, μετά την 
αφαίρεση από τις προβλεπόμενες οργανικές θέσεις κατό 
κατηγορία, Κλάδο και ειδικότητα των, κατά την 31 Δεκεμ¬ 
βρίου κάθε έτους, υπηρετούντων. Στον αριθμό των υπη- 
ρετούντων δεν υπολογίζονται οι αποχωρούντες από την 
υπηρεσία, εντός του επομένου έτους, λόγω συνταξιοδό- 
τησης. 

2. Το κατό την προηγούμενη παράγραφο σύνολο κενών 
οργανικών θέσεων συγκρινόμενο με το σύνολο των οργα- 
νικώνθέσεων ανάγεται σε ποσοστό επί τοις εκατό (%), το 
οποίο σφαιρούμενο από τον αριθμό 100, προσδιορίζει το 
ανώτατο όριο κάλυψης των οργανικών θέσεων κάθε υπη¬ 
ρεσίας. 

3. Σύμφωνα με τα οριζόμενα στις προηγούμενες παρα¬ 
γράφους, η οικεία Διεύθυνση Διοικητικού ή Προσωπικού 
καταρτίζει και αποστέλλει στις υπηρεσίες, μέχρι την εικο¬ 
στή (20η) του μηνάς Ιανουάριου κάθε έτους, με τα δεδο¬ 
μένα της 31 Δεκεμβρίου του πρηγούμενου έτους, αριθμη¬ 
τικό πίνακα κενών οργανικών θέσεων κατά κατηγορία, 
κλάδο και ειδικότητα, για το σύνολο των υπηρεσιών της 
χώρας, που υπάγονται στην αρμοδιότητά της, για το σύ¬ 
νολο των υπηρεσιών κόθε νομού και κόθε πόλης καθώς 
και για κάθε υπηρεσία. Στον πίνακα αυτό, εκτός από τις 
κενές οργανικές θέσεις εμφανίζονται ακόμα, κατά τον 
ίδιο τρόπο και τα ακόλουθα στοιχεία; 

α) Οι οργανικές θέσεις, όπως κάθε φορά προβλέπονται 
απά τις οικείες διατάξεις. 

β) Το ανώτατο ποσοστό, καθώς και ο ανώτατος αριθμός 
κάλυψης αυτών, σύμφωνα με τα οριζόμενα στην παρ. 2. 

γ) Οι προς κάλυψη θέσεις και οι τυχόν θέσεις που πλεο¬ 
νάζουν. 

4. Γ ια τον υπολογισμό των προς κάλυψη θέσεων και αυ¬ 
τών που πλεονάζουν, προστίθενται ίι αφαιροϋνται κατά 
περίπτωση και οι θέσεις, που κατέχουν ή πρόκειται να κα¬ 
ταλάβουν οι υπάλληλοι, που συμπλήρωσαν τα ελάχιστα 
όρια παραμονής στις θέσεις που μετατέθηκαν, σύμφωνα 

με ης διατάξεις του άρθρου 13 του παρόντος Διατάγμα¬ 
τος. 

5.0 πίνακας αυτός αναρτάται, τουλάχιστον επί ένα δε¬ 
καήμερο, σε όλες τις υπηρεσίες και θεωρείται ότι οι υπάλ¬ 
ληλοι, που ανήκουν οργανικά σε κάθε υπηρεσία έλαβαν 
γνώση αυτού. Μετά τη λήξη του δεκαημέρου ανάρτησης 
και μέχρι τέλος Φεβρουάριου η οικεία Διεύθυνση Διοικητι¬ 
κού ή Προσωπικού δέχεται αιτήσεις μετάθεσης των υπαλ¬ 
λήλων. Αιτήσεις, που υποβάλλονται πριν ή μετά τις ανω¬ 
τέρω προθεσμίες, δεν λαμβάνονται υπόψη, εκτός εάν δια¬ 
φορετικά ορίζεται από άλλες διατάξεις του παρόντος. 

Αρθρο 11 

Πίνακες Συντελεστών Βαρύτητος (μόρια). 

1. Η οικεία Διεύθυνη Διοικητικού ή Προσωπικού καταρ¬ 
τίζει κατά κλάδο, ειδικότητα και βαθμό, μέχρι την δεκάτη 
πέμπτη (15η) του μηνάς Ιανουαρίου, πίνακες με τα μόρια 
του άρθρου 8, που έχει συγκεντρώσει κάθε υπάλληλος 
στις 31 Δεκεμβρίου του προηγούμενου έτους, στους 
οποίους προστίθενται και τα μόρια του άρθρου θ. Οι υπάλ¬ 
ληλοι μέχρι και τον Β' βαθμό περιλαμβάνονται στον Ιδιο πί¬ 
νακα. Σε κάθε πίνακα περιλαμβάνονται οι κατά τα ανω¬ 
τέρω υπάλληλοι, ο< οποίοι κατά την 31 Δεκεμβρίου ανή¬ 
κουν οργανικά στις υπηρεσίες, που εδρεύουν σε περιοχές 
του ίδιου νομού. 

2. Η σειρά εγγραφής των υπαλλήλων στους οικείους πί¬ 
νακες είναι αντιστρόψως ανάλογη, με τον συνολικά αριθμό 
μορίων των άρθρων 8 και 9, που συγκεντρώνει κάθε υπάλ¬ 
ληλος. Σε περίπτωση, που περισσότεροι από ένας υπάλ¬ 
ληλοι συγκεντρώνουν τον ίδιο αριθμό μορίων, προτάσσε¬ 
ται ο με το μικρότερο βαθμό, εάν έχουν και τον ίδιο βαθμό 
ο με τα λιγότερο χρόνια υπηρεσίας, αν έχουν και τον ίδιο 
χρόνο υπηρεσίας, ο με το μικρότερο αριθμό μορίων του 
άρθρου 8 και αν και στην τελευταία περίπτωση δεν υπάρ¬ 
χει διαφορά, διενεργείται κλήρωση από το οικείο Υπηρε¬ 
σιακά Συμβούλιο. Μετά την κλήρωση συντάσσεται πρα¬ 
κτικό, το οποίο αποτελεί αναπόσπαστο τμήμα του οικείου 
πίνακα μορίων. 

3. Οι πίνακες περιλαμβάνουν το ονοματεπώνυμο κάθε 
υπαλλήλου, το βαθμό του, το συνολικό χρόνο υπηρεσίας 
του, την υπηρεσία στην οποία ανήκει οργανικά, τον αριθμό 
των μορίων του άρθρου 8, τον αριθμό των μορίων του άρ¬ 
θρου 9 και τον συνολικό αριθμό των μορίων. Ακόμα περι¬ 
λαμβάνει, σε ειδική στήλη, παρατηρήσεις, αν για κάποιον 
υπάλληλο συντρέχουν λόγοι εξαίρεσης, καθώς και αν είναι 
Προϊστάμενος οποιοσδήποτε επιπέδου διοίκησης. 

4. Οι πίνακες μορίων αποστέλλονται στις οικείες υπη¬ 
ρεσίες, μέχρι την εικοστή (20η) Ιανουαρίου. Οι Προϊστά¬ 
μενοι των υπηρεσιών με ανακοίνωσή τους, που αναρτάται 
τουλάχιστον επί δέκα (10) ημέρες, στην υπηρεσία, καλόύν 
τους υπαλλήλους να λάβουν ενυπόγραφα γνώοη αυτών. 
Μετά την επί δεκαήμερο ανάρτηση της ανακοίνωσης, με 
την οποία γνωστοποιούνται οι πίνακες μορίων, στους 
υπαλλήλους κάθε υπηρεσίας, θεωρείται ότι όλοι οι υπάλ¬ 
ληλοι, που ανήκουν οργανικά σ’ αυτή έλαβαν γνώση και 
αποστέλεται σχετική βεβαίωση του Προϊσταμένου της 
υπηρεσίας στην αρμόδια Διεύθυνση Διοικητικού ή Προσω¬ 
πικού. 

5. Ο υπάλληλος δύναται μέσα σε αποκλειστική προθε¬ 
σμία 15 ημερών, από την κατά την προηγούμενη παρά¬ 
γραφο ημερομηνία ανάρτησης της ανακοίνωσης γνωστο¬ 
ποίησης των πινάκων, να ζητήσει με ένστασή του διόρ¬ 
θωση ή συμπλήρωση στοιχείων του πίνακα, υποβάλλοντας 
συγχρόνως τα απαραίτητα δικαιολογητικά, με την επιφύ¬ 
λαξη των διατάξεων των παρ. 2,3 και 5 του άρθρου θ. Οι 


ενστάσεις εκδικάζονται απά το οικείο Υπηρεσιακά Συμ¬ 
βούλιο, μέσα σε προθεσμία δέκα (10) ημερών απά την πα¬ 
ραλαβή τους. 

6. Μετά την εκδίκαση όλων των ενστάσεων και όχι πέ¬ 
ραν της 10ης Μαρτίου κάθε έτους, οι πίνακες καθίστανται 
οριστικοί. Τυχόν αναμορφώσεις αποστέλλονται, για ανάρ¬ 
τηση, στις υπηρεσίες, που περιλαμβάνονται στον αναμορ¬ 
φωμένο πίνακα. 

Άρθρο 12 

Δικαίωμα υποβολής αιτήσεων · 

Διαδικασία μεταθέσεων με αιτήσεις 

1. Δικαίωμα υποβολής αιτήσεων για μετάθεση έχουν οι 
υπάλληλοι, που συμπληρώνουν ελάχιστο χρόνο παραμο¬ 
νής στις υπηρεσίες, που υπηρετούν, δύο (2) χρόνια, όταν 
υπηρετούν σε υπηρεσίες των Ζωνών Α και Β και τρία (3) 
χρόνια, όταν υπηρετούν σε υπηρεσίες των Ζωνών Γ, Δ και 
Ε. 

2.0 κατά την προηγούμενη παράγραφο χρόνος μειώνε¬ 
ται κατά ένα (1) έτος, όταν ο υπάλληλος επιθυμεί να μετα¬ 
τεθεί σε υπηρεσία άλλου νομού των Ζωνών Α ή Β. Αντί¬ 
θετα, ο χρόνος της προηγούμενης παραγράφου αυξάνεται 
κατά δύο (2) έτη, όταν επιθυμεί να μετατεθεί σε υπηρεσία 
της ίδιας πόλης. 

3. Ο ελάχιστος χρόνος παραμονής, που ορίζεται στις 
παρ. 1 και 2, πρέπει να συμπληρώνεται μέχρι την τριακο- 
στή Αυγούστου του έτους που διενεργούνται οι μεταθέ¬ 
σεις. Αιτήσεις, που δεν πληρούν τα ανωτέρω ελάχιστα 
άρια παραμονής, δεν εξατάζονται, εκτός εάν διαφορετικά 
ορίζεται σε άλλες διατάξεις του παρόντος Διατάγματος. 

4. Η αίτηση περιλαμβάνει μέχρι δύο (2) πόλεις, στις υπη¬ 
ρεσίες των οποίων επιθυμεί να μετατεθεί ο υπάλληλος. 
Εάν στην αίτηση αναγράφονται συγκεκριμένες υπηρε¬ 
σίες, λογίζεται, για την εφαρμογή του παρόντος, ότι περι¬ 
λαμβάνει όλες τις υπηρεσίες της πόλης, που εδρεύουν οι 
αναγραφόμενες στην αίτηση υπηρεσίες. 

5. Η αρμόδια Δ/νοη Διοικητικού ή Προσωπικού εισάγει, 
εντός του πρώτου δεκαημέρου του μηνάς Απριλίου, στο 
οικείο Υπηρεσιακό Συμβούλιο τα ερωτήματα, για την κά¬ 
λυψη των κατά το άρθρο 10 προβλεπομένων για κάλυψη 
θέσεων, από υπαλλήλους που υπέβαλαν αιτήσεις. 

6. Επιφυλασσομένων των διατάξεων του άρθρου 3 και 
του·άρθρου 4, μεταξύ των υπαλλήλων, που έχουν υποβάλ¬ 
λει αίτηση μετάθεσης για την ίδια θέση, προηγείται ο 
υπάλληλος, που έπεται στη σειρά εγγραφής στον πίνακα 
μορίων. Σε περίπτωση εγγραφής των υπαλλήλων σε δια¬ 
φορετικούς πίνακες μορίων, προηγείται ο υπάλληλος με 
το μεγαλύτερο άθροισμα μορίων, εάν περισσότεροι απά 
έναν έχουν το Ιδιο άθροισμα μορίων, προηγείται αυτός με 
τον ανώτερο βαθμό και εάν περισσότεροι έχουν τον ίδιο 
βαθμό, αποφασίζει το Υπηρεσιακό Συμβούλιο λαμβάνο- 
ντας υπόψη τους λόγους που επικαλείται ο υπάλληλος και 
τις απαιτήσεις της προς κάλυψη θέσης. 

7. Οι αιτήσεις της περίπτωσης (ε) του άρθρου 2, για με¬ 
ταθέσεις υπαλλήλων, που υπηρετούν σε νομούς με πλεο- 
νάζον προσωπικό, για υπηρεσίες του ίδιου νομού, εξετά¬ 
ζονται κατά την διενέργεια των μεταθέσεων χωρίς αιτή¬ 
σεις και συνεκτιμώνται με τις δηλώσεις προτίμησης της 
παραγράφου 3 του επομένου άρθρου. 

Άρθρο 13 

Δηλώσεις προτίμησης - Μεταθέσεις χωρίς αίτηση 

1. Οι κενές θέσεις που δεν καλύπτονται με τις μεταθέ¬ 
σεις του προηγουμένου άρθρου και αυτές, που δημιουρ- 
γούνται μέχρι 30 Απριλίου του έτους διενεργείας των με- 

ταθέσεων, ανακοινώνονται μέχρι την δεκάτη πέμπτη (15) 
ΜαΤου, κατά τη διαδικασία και τις προθεσμίες, που ορί¬ 
ζονται στο άρθρο 10. Με την ανακοίνωση των, κατά την 
προηγούμενη παράγρ., κενών θέσεων, καθορίζονται και οι 
νομοί, από τους οποίους θα καλυφθούν οι κενές θέσεις 
υπηρεσιών άλλων νομών, στις περιπτώσεις που δεν είναι 
δυνατή η πλήρωσή τους από τους υπηρετούντες του ιδίου 
νομού. Για τον προσδιορισμό των νομών και του αριθμού 
των υπαλλήλων, που θα καλύψουν κενές θέσεις υπηρε¬ 
σιών άλλων νομών, προκρίνονται υποχρεωτικά οι όμοροι, 
με πλενονάζον προσωπικό, νομοί και εφόσον οι όμοροι νο¬ 
μοί δεν έχουν πλεονάζον, οι εγγύτεροι νομοί, με τον νομό 
του οποίου απαιτείται η κάλυψη των κενών θέσεων. 

2. Για τον προσδιορισμό, του αριθμού των υπαλλήλων 
ποι/θα καλύψουν κενές θέσεις υπηρεσιών και των νομών 
από τους οποίους θα καλυφθούν οι κενές θέσεις απαιτεί¬ 
ται η σύμφωνη γνώμη του Υπηρεσιακού Συμβουλίου. 

3. Κάθε υπάλληλος, μετά την ανάρτηση των πινάκων και 
της ανακοίνωσης της παραγράφου 1 δικαιούται εντός 
αποκλειστικής προθεσμίας πέντε {5) ημερών, να υποβά¬ 
λει στη Δ/νση Διοικητικού ή Προσωπικού δήλωση προτίμη¬ 
σης, στην οποία αναφέρει μέχρι δύο (2) υπηρεσίες, που 
επιθυμεί να υπηρετήσει, σε περίπτωση υποχρεωτικής με¬ 
τάθεσής του . Η δήλωση προτίμησης δεν αποτελεί αίτηση 
μετάθεσης για τον υπάλληλο. 

4. Η αρμόδια Δ/νση Διοικητικού ή Προσωπικού εισάγει 
στο Υπηρεσιακά Συμβούλιο, το αργότερο μέχρι 10 Ιουνίου 
κάθε έτους, τα ερωτήματα για την κάλυψη των θέσεων 
της παραγράφου 1 του παρόντος, τα οποία συνοδεύονται 
με τους πίνακες των μορίων και τις δηλώσεις προτίμησης. 
Γ ια την θέση στην οποία θα μετατεθεί κάθε υπάλληλος, 
συνεκτιμώνται από το Υπηρεσιακό Συμβούλιο, η σειρά εγ¬ 
γραφής στον πίνακα μορίων, ο βαθμός προβληματικότη¬ 
τας κάθε περιοχής, οι υπηρεσιακές ανάγκες και οι λόγοι 
που επικαλείται ο υπάλληλος στην δήλωση προτίμησης. 

5. Οι υπάλληλοι του ίδιου νομού, που προηγούνται στην 
σειρά εγγραφής στον οικείο πίνακα μορίων, προηγούνται 
των λοιπών υπαλλήλων του ίδιου νομού στις μεταθέσεις 
χωρίς αίτηση, σε υπηρεσίες κατά σειρά αντιστρόφως ανά¬ 
λογη, της οριζόμενης στις περιπτώσεις α', β' και γ 1 της πα¬ 
ραγράφου 1 του άρθρου 7, Οι υπάλληλοι μέχρι και τον Β' 
βαθμό του ίδιου κλάδου προηγούνται των υπαλλήλων με Α' 
βαθμό, που υπηρετούν στον ίδιο νομό. Από τον πίνακα δύ- 
νανται να εξαιρούνται, με αιτιολογημένη απόφαση και 
σύμφωνη γνώμη του Υπηρεσιακού Συμβουλίου, οι υπάλ¬ 
ληλοι που υπηρετούν σε Α' και Β' προβληματικές περιο¬ 
χές, εφόσον στις υπηρεσίες στις οποίες υπηρετούν δεν 
πλεονάζει προσωπικό, σύμφωνα με τα οριζόμενα στο άρ¬ 
θρο 10 του παρόντος Διατάγματος και ζητήσει ο υπάλλη¬ 
λος με την δήλωση προτίμησης την εξαίρεσή του. 

6. Γιο τις εκτός νομού μεταθέσεις Προϊσταμένων κάθε 
βαθμίδας διοίκησης εφαρμόζεται η σειρά εγγραφής τους 
στους πίνακες μορίων. Γ ια τις εντός νομού μεταθέσεις αυ¬ 
τών, συνεκτιμάται η σειρά εγγραφής τους στους πίνακες 
των μορίων, μαζί με τις ανάγκες και τις ιδιαιτερότητες, που 
απαιτεί κάθε θέση. 

7. Οι μεταθέσεις του άρθρου 6 που αναφέρονται σε αι¬ 
τήματα για κάλυψη θέσεων μεταξύ υπηρεσιών της ίδιας 
πόλης και της κατηγορίας α' της παραγράφου 1 του άρ¬ 
θρου 7 ενεργούντοι μετά την συμπλήρωση των ορίων πα¬ 
ραμονής του άρθρου 12. Στις περιπτώσεις αυτές, ουνεκτι- 
μάται η σειρά εγγραφής στον πίνακα των μορίων, μαζί με 
τις ανάγκες και τις ιδιαιτερότητες, που απαιτεί κάθε θέση. 
Οι μεταθέσεις της παρούσας παραγράφου διενεργούνται 


μετά την ολοκλήρωση των λοιπών μεταθέσεων χωρίς αιτή¬ 
σεις. 

8. Οι υπάλληλοι που μετατίθενται χωρίς αίτηση σύμ¬ 
φωνα με τις διατάξεις του παρόντος άρθρου και της παρα¬ 
γράφου 4 του άρθρου 14. μετά την συμπλήρωση των ελα- 
χίστων ορίων παραμονής της παρ. 1 του άρθρου 12, επι¬ 
στρέφουν υποχρεωτικά στην πάλη από την οποία μετατέ¬ 
θηκαν, εφ’ όσον το ζητήσουν με αίτησή τους. Η αίτηση 
υποβάλλεται μέχρι τέλους Φεβρουάριου και ο ελάχιστος 
χρόνος παραμονής πρέπει να συμπληρώνεται μέχρι την 
31η Αυγούστου του έτους που διενεργούνται οι μεταθέ¬ 
σεις. Το δικαίωμα αυτό του υπαλλήλου μπορεί να ασκηθεί 
και για τα δύο (2) επόμενα χρόνια από το έτος συμπλήρω¬ 
σης του ελαχίστου χρόνου παραμονής. Κατά το διάστημα 
αυτό η θέση που κατέχει, η οποία κατά τα προβλεπόμενα 
στο άρθρο 10 προκηρύσσεται ως κενή, δεν καταλαμβάνε¬ 
ται από άλλον αιτούντα. 

ΚΕΦΑΛΑΙΟ Γ 

ΓΕΝΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 14 
Γ ενικές Διατάξεις 

1. Επιτρέπεται εξαίρεση, από τις μεταθέσεις χωρίς αι¬ 
τήσεις, στις περιπτώσεις: α) αν συντρέχουν οι λόγοι, που 
ορίζονται στα άρθρα 3 και 5, β) κατά τη διάρκεια, που οι 
γυναίκες υπάλληλοι τελούν σε άδεια κύησης και λοχείας 
και για δύο (2) έτη μετά, εφόσον το νεογνό είναι στη ζωή, 
γ) αν, μέσα στο έτος των μεταθέσεων και για ένα (1) έτος 
μετά, έχει αποβιώσει ο άλλος σύζυγος, ή τέκνο του υπαλ¬ 
λήλου, δ) αν ο ή η σύζυγος ή άγαμα τέκνα του έχουν ψυχο¬ 
σωματική αναπηρία 67% και πάνω, η οποία να προκύπτει 
από γνωμάτευση Α'βάθμιας Υγειονομικής Επιτροπής. Ει¬ 
δικές διατάξεις νόμων, που προβλέπουν εξαιρέσεις από 
μεταθέσεις ή ρυθμίζουν ειδικές περιπτώσεις μεταθέ¬ 
σεων, εξακολουθούν και μετά την ισχύ του παρόντος, να 
εφαρμόζονται, όπως κάθε φορά ισχύουν. Στην περίπτωση 
του προηγουμένου εδαφίου υπάγεται και η απόφαση του 
Υπουργού Οικονομικών αριθ. 1053081/1727/0001/ 
3.5.89 (ΦΕΚ Β'327). Για την απόδειξη των προϋποθέ¬ 
σεων των περιπτώσεων του πρώτου εδαφίου, απαιτείται η 
προσκόμιση από τον υπάλληλο των οικείων αποδεικτικών 
στοιχείων. Οι εξαιρέσεις ισχύουν για μεταθέσεις εκτός 
της πόλης, που υπηρετεί ο υπάλληλος. Στις περιπτώσεις 
που ειδικές διατάξεις επιτρέπουν τις μεταθέσεις εντός 
νομού, οι εξαιρέσεις ισχύουν για τις εκτός νομού μεταθέ¬ 
σεις. 

2. Η επίκληση των λόγων εξαίρεσης και η υποβολή των δικ/ 
γητικών, γίνεται μέχρι και την 31η Δεκ. του έτους που προη¬ 
γείται του έτους της κατάρτισης των πινάκων μορίων εκτός 
της περίπτωσης (γ), του πρώτου εδαφίου της προηγουμένης 
παραγρ., που υποβάλλεται οποτεδήποτε και εξετάζεται οπο 
τεδήποτε. Αιτήματα εξαίρεσης και δικ/λογητικά, που υπο¬ 
βάλλονται μετά την ημερ/νία αυτή, δεν λαμβάνονται υπόψη, 
ούτε αποτελούν λόγο αναμόρφωσης ή ακύρωσης των πινά¬ 
κων μορίων. Η εξαίρεση αποφασίζεται μετά από σύμφωνη 
γνώμη του οικείου Υπ/σιακού Συμ/λίου και σημειώνεται σε ει¬ 
δική στήλη των πινάκων μορίων, όπου αναγράφεται και ο λό¬ 
γος. 

3. Επιτρέπεται η αναστολή μετάθεσης υπαλλήλου στις 
περιπτώσεις, που, κατά το χρόνο διενέργειας των μεταθέ¬ 
σεων, γεννήθηκαν λδγοι εξαίρεσης της παραγράφου 1. Η 
αναστολή αποφασίζεται μετά από σύμφωνη γνώμη του 
Υπηρεσιακού Συμβουλίου και για χρονικό διάστημα όχι πέ¬ 
ραν του έτους. 

4. Με σύμφωνη γνώμη του Υπηρεσιακού Συμβουλίου 
μπορεί, σε άλως εξαιρετικές περιπτώσεις και γη σοβαρή 

υπηρεσιακή αιτία, ύστερα από αιτιολογημένη πρόταση της 
υπηρεσίας, να γίνεται άμεση μετάθεση ή να μη γίνεται με¬ 
τάθεση υπαλλήλου, κατά παρέκλιση των διατάξεων του 
παρόντος Διατάγματος. 

Η κατά το προηγούμενο εδάφιο διενέργεια ή μη μετά¬ 
θεσης κατά παρέκλιση δεν επιτρέπεται να αφορά τον ίδιο 
υπάλληλο περισσότερο από τρεις (3) φορές συνολικά και 
να υπερβαίνει το πέντε τοις χιλίοις (5%ο) του συνόλου του 
προσωπικού του οικείου Κλάδου. 

5. Μεταξύ των Υπηρεσιών, που εδρεύουν στον ίδιο νομό 
επιτρέπεται μετάθεση και χωρίς την ύπαρξη κενής θέσης, 
εφόσον ο αϊτών την θέση υπάλληλος έπεται στον πίνακα 
των μορίων, από υπαλλήλους που υπηρετούν στην υπηρε¬ 
σία της αιτοϋμενης θέσης πέραν της πενταετίας (δετίας), 
συγκρινόμενος με αυτούς. Οι μεταθέσεις της παρούσας 
παραγράφου διενεργούνται κατά την διενέργεια των με¬ 
ταθέσεων χωρίς αιτήσεις. 

6 , Για την εφαρμογή του παρόντος Διατάγματος, οι Νο¬ 
μαρχίες Αθηνών, Πειραιώς, Ανατ. Αττικής και Δυτικής Ατ¬ 
τικής λογίζονται ως μία Νομαρχία για τις εκτός νομού με¬ 
ταθέσεις. 

Για την ικανοποίηση των αιτήσεων και για τις μεταθέ¬ 
σεις της παρ. α' του άρθρου 7, ως μία πόλη λογίζονται: 

α) Η Νομαρχία Αθηνών με τις περιοχές της Νομαρχίας 
Πειραιά που εμπίπτουν στην Ε. Ζώνη. 

β) Η Νομαρχία Αθηνών με τις περιοχές της Νομαρχίας 
Ανατ. Αττικής που εμπίπτουν στην Ε' Ζώνη. 

γ) Η Νομαρχία Αθηνών με τις περιοχές της Νομαρχίας 
Δυτ. Αττικής. 

δ) Οι Δήμοι του Πολεοδομικού συγκροτήματος Θεσσα¬ 
λονίκης και 

ε) Οι Δήμοι του Βόλου και της Ν. Ιωνίας Μαγνησίας 

7. Στην πράξη μετάθεσης ορίζεται υποχρεωτικά και η 
ημερομηνία αναχώρησης του υπαλλήλου για τη νέα του 
θέση. Η ημερομηνία αναχώρησης δεν μπορεί να είναι νω¬ 
ρίτερα από την 1η Ιουλίου και αργότερα από την 31 Αυ- 
γούστου, κάθε έτους, με την επιφύλαξη των διατάξεων 
των άρθρων 3 και 5 και της επομένης παραγράφου. 

8. Κάθε καθυστέρηση στην εκτέλεση της πράξης μετά¬ 
θεσης αποτελεί λόγο πειθαρχικού ελέγχου του υπαλλή¬ 
λου. Σε περίπτωση μη κοινοποίησης εντολής αναχώρη¬ 
σης, από τον Προϊστάμενο, ο υπάλληλος δικαιούται ν’ ανα¬ 
χωρήσει για τη νέα του θέση την επόμενη της εκπνοής της 
ταχθείσας προθεσμίας, εκτός αν με νεώτερη αιτιολογη¬ 
μένη απόφαση του οργάνου, που υπογράφει τις αποφά¬ 
σεις μετάθεσης, τέθηκε νέα προθεσμία αναχώρησης, που 
δεν μπορεί να απέχει πάνω από ένα μήνα, από την προη¬ 
γούμενη προθεσμία. 

9. Καμμία μετάθεση δεν αποφασίζεται κατά το χρονικό 
διάστημα από 1 ης Σεπτεμβρίου μέχρι 30 Ιουνίου του επο¬ 
μένου έτους, εκτός των περιπτώσεων, που ρητά ορίζονται 
στο παρόν Διάταγμα. 

10. Ο χρόνος παραμονής σε μία θέση, ο οριζόμενος στο 
άρθρο 12, είναι υποχρεωτικός για τη Διοίκηση, προκειμέ- 
νου για τις μεταθέσεις χωρίς αίτηση του άρθρου 7, εκτός 
των μεταθέσεων της κατηγορίας Δ' της παραγράφου 1 
του άρθρου 7 και της παραγράφου 13 του παρόντος. Στο 
χρόνο παραμονής δεν προομετράται ο χρόνος, που ο 
υπάλληλος υπηρέτησε με απόσπαση σε υπηρεσία άλλης 
πόλης, από αυτήν που μετατέθηκε με βάση τις διατάξεις 
του άρθρου 7 και της παραγράφου 4 του άρθρου 14, εφό¬ 
σον ο βαθμός προβληματικότητας της τελευταίας, εκτιμά- 
ται με μεγαλύτερο συντελεστή βαρύτητας (μόρια). 

11. Προκειμένου για μεταθέσεις χωρίς αίτηση, σε άλλη 
πόλη ή άλλο νομό, ατο χρόνο παραμονής του άρθρου 12 
συνυπολογίζεται και ο χρόνος που διήνυσε ο υπάλληλος 


στο αμέσως προηγούμενο της μετάθεσης χρονικό διά¬ 
στημα στην (δια πόλη, έστω και σε διαφορετικές υπηρε¬ 
σίες. Γ ια την εφαρμογή του προηγουμένου εδαφίου οι πε¬ 
ριοχές των Νομών Αττικής και θεσ/νίκης που εμπίπτουν 
στην Ε' Ζώνη λογίζονται ότι αποτελούν ενιαία πόλη. 

12. Οι υπάλληλοι, που επανέρχονται υποχρεωτικά, μετά 
την πάροδο των ορίων του άρθρου 12 στις θέσεις, από τις 
οποίες μετατέθηκαν χωρίς αίτηση σε υπηρεσίες των Ζω¬ 
νών Α και Β, δεν μετατίθενται εκτός πόλης ή εκτός νομού, 
πριν την παρέλευση πενταετίας (δετίας). 

13. Οι μεταθέσεις των Προϊσταμένων κάθε βαθμίδας 
διοίκησης διενεργούνται οποτεδήποτε, ανεξάρτητα από 
τον χρόνο παραμονής στη θέση που υπηρετούν. Γ ια τις 
μεταθέσεις αυτές οι περιοχές των Νομών Αττικής και 
Θεσσαλονίκης που εμπίπτουν στην Ε' Ζώνη λογίζονται ότι 
αποτελούν ενιαία πόλη με τις πόλεις των Αθηνών και της 
θεσ/νίκης αντίστοιχα. 

14. Οι μεταθέσεις ενεργοϋντα» σε κενές οργανικές θέ¬ 
σεις και μέχρι της κάλυψης του ανώτατου επιτρεπομένου 
ορίου όπως αυτό προσδιορίζεται από τις διατάξεις του άρ¬ 
θρου 10. Προκειμένου για ικανοποίηση αιτημάτων μετά¬ 
θεσης για λόγους υγείας της παρ. 1 του άρθρου 3, συνυ- 
πηρέτησης και σπουδών, εφ' όσον ο αριθμός των προς κά¬ 
λυψη θέσεων δεν επαρκεί επιτρέπεται η κάλυψη κενών 
Οργανικών θέσεων και πέραν του ανωτάτου ορίου κάλυ¬ 
ψης και μέχρι την συμπλήρωση των θέσεων που προβλέ- 
πονται από την οικεία οργανική σύνθεση. 

Άρθρο 15 

Μεταβατικές Διατάξεις 

1. Κατά την πρώτη εφαρμογή του παρόντος, όπου ορί¬ 
ζεται προθεσμία η 31 Δεκεμβρίου, λογίζεται η 15 ημέρα 
από την έναρξη ισχύος. 

Προθεσμίες που λήγουν στις 20/1, τέλος Φεβρουάριου, 
10/3, 10/4, 15/5, 10/6 κάθε έτους, κατά την πρώτη 
εφαρμογή, λήγουν αντίστοιχα μετά 1 μήνα, 1 και 1 /2 μήνα, 
2 μήνες, 2 και 1/2 μήνες, 3 μήνες και 3 και 1 /2 μήνες από 
την έναρξη ισχύος. 

Ανώτατο όριο για την εκτέλεση των μεταθέσεων ορίζε¬ 
ται 4 μήνες, από την έναρξη ισχύος. Οι προθεσμίες ανάρ¬ 
τησης όλων των πινάκων, υποβολής ενστάσεων και εκδί¬ 
κασης των ενστάσεων μειώνονται κατά το ήμισυ. 

2. Για τον υπολογισμό του χρόνου υπηρεσίας κατά πε¬ 
ριοχή μέχρι και 31.12.94, κάθε υπάλληλος λαμβάνει τους 
συντελεστές βαρύτητας (μόρια) που προκύπτουν από τις 
διατάξεις των παραγράφων Β1 - Β8 του άρθρου 8. 

Οι υπάλληλοι που προ του διορισμού τους ή της μετάτα¬ 
ξής τους στο Υπουργείο Οικονομικών έχουν προϋπηρεσία 
που λαμβάνεται υπόψη για τον συντελεστή βαρύτητας του 
συνολικού χρόνου υπηρεσίας, λαμβάνουν για τον χρόνο 
αυτό τα μόρια της περιοχής που υπηρέτησαν κατό τα ορι¬ 
ζόμενα στο άρθρο 8, εφ' όσον προσκομίσουν σχετική βε¬ 
βαίωση της υπηρεσίας τους μέχρι και την 31 Δεκεμβρίου 
του έτους που προηγείται των μεταθέσεων. Σε περίπτωση 
μη προσκόμισης της βεβαίωσης του προηγουμένου εδα¬ 
φίου, για το χρόνο αυτό προομετράται ένα (1) μόριο για 
κάθε έτος. 

3. Κατά την πρώτη εφαρμογή του παρόντος και για δύο 
(2), έτη τα όρια της παραγράφου 1 του άρθρου 12 κά¬ 
μπτονται, προκειμένου για μεταθέσεις χωρίς αίτηση σε 
άλλη πόλη ή άλλο νομό, εφόσον οι υπό μετάθεση υπάλλη¬ 
λοι με βάση τους πίνακες μορίων, αποσπάσθηκαν ή μετα¬ 
τέθηκαν κατά την τελευταία τριετία (3ετ1α), στην υπηρε¬ 
σία που υπηρετούν και ο βαθμός προβληματικότητας τής 
πόλης, που εδρεύει η υπηρεσία που υπηρετούν, εκτιμάται 

με μικρότερο συντελεστή βαρύτητας (μόρια) από την πόλη 
οτην οποία πρόκειται να μετατεθούν. 

4. Κατά την πρώτη εφαρμογή του παρόντος, οι υπάλλη¬ 
λοι που αποσπάσθηκαν ή μετατέθηκαν χωρίς αίτησή τους 
με απόφαση που εκδόθηκε μετά την 31.7.94, δικαιούνται 
των προνομίων της παραγράφου Β9 του άρθρου 8 και της 
παραγράφου 8 του άρθρου 13, Ο χρόνος πραγματικής 
υπηρεσίας τους, στις υπηρεσίες που μετατέθηκαν ή απο¬ 
σπάσθηκαν προσμετράται για την συμπλήρωση των ορίων 
του άρθρου 12. Οι υπάλληλοι αυτοί δικαιούνται να υπο¬ 
βάλλουν αίτηση μετάθεσης μέσα στο δεύτερο ή τρίτο από 
την μετάθεσή τους χρόνο κατά περίπτωση εφ' όσον συ¬ 
μπληρώνουν τα ελάχιστα όρια παραμονής μέχρι 31 Δεκεμ¬ 
βρίου του έτους υποβολής της αίτησης. 

5. Κατά το πρώτο έτος εφαρμογής του παρόντος δύνα- 
νται να εξαιρούνται από τις μεταθέσεις οι υπεύθυνοι των 
προγραμμάτων των Ηλεκτρονικών Υπολογιστών των ΔΟΥ 
(ΤΟΡ - 1)5ΕΒ$), ύστερα από αιτιολογημένη πρόταση της 
Υπηρεσίας και σύμφωνη γνώμη του Υπηρεσιακού Συμβου¬ 
λίου, αν καθίσταται αδύνατη η αναπλήρωσή τους. 

Αρθρο 16 

Έκταση Εφαρμογής 

Το παρόν έχει εφαρμογή στους υπαλλήλους όλων των 
Κλάδων του Υπουργείου Οικονομικών πλην των Κλάδων 
που υπάγονται στην αρμοδιότητα των Διευθύνσεων Προ¬ 
σωπικού Τελωνείων, Γενικού Λογιστηρίου του Κράτους 
και Γενικού Χημείου του Κράτους. 

Η ισχύς του παρόντος αρχίζει από την δημοσίευσή του 
στην Εφημερίδα της Κυβέρνησης, εκτός αν διαφορετικά 
ορίζεται στις επί μέρους διατάξεις αυτού. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Π. Δ/τος. 

Αθήνα, 22 Αυγούστου 1995 

Ο ΠΡΟΕΔΡΟΣ; ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ ΑΛΕΞΑΝΔΡ. ΠΑΠΑΔΟΠΟΥΛΟΙ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 345 (2) 

Τροποποίηάή του Π.Δ/τος 153/1991 «Οργανισμός Τα¬ 
μείου Ασφαλίσεως Ναυτικών Πρακτόρων και Υπαλλή¬ 
λων» (ΦΕΚ 61/Α/30.4 91). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ 5 του άρθρου 6 του Ν. 2026/92 (ΦΕΚ 43Α), 
όπως τροποποιήθηκε με τις διατάξεις της παρ. 1 του άρ¬ 
θρου 30 του Ν. 2190/94 (ΦΕΚ 28Α). 

β) του άρθρου 27 του Ν. 2081/92 (ΦΕΚ 154Α). 

2 . Την 1026431/268/0006Α/2.3.94 κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυ¬ 
πουργό Οικονομικών» (ΦΕΚ 154Β). 

3. Την 2024/26.10.93 κοινή απόφαση «Ανάθεση αρμο¬ 
διοτήτων στον Υφυπουργό Υγείας Πρόνοιας και Κοινωνι¬ 
κών Ασφαλίσεων, Φοίβο Ιωαννίδη- (ΦΕΚ 833Β). 

4 Το γεγονός ότι από τις διατάξεις αυτού του Προεδρι¬ 
κού Διατάγματος δεν προκαλείται δαπάνη οε βάρος του 
προϋπολογισμού ιου Ταμείου Ασφαλίσεως Ναυτικών 
Πρακτόρων και Υπαλλήλων. 


5. Την αριθ. 101/1995 γνωμοδότηση του Συμβουλίου 
της Επικρατεΐας, μετά από πρόταση του Υπουργού Προε¬ 
δρίας της Κυβέρνησης και Υφυπουργών Οικονομικών και 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Άρθρο 1 

Το άρθρο 3 του Π.Δ. 153/91 (ΦΕΚ61/Α/30.4.91),αντι- 
καθιστάται ως εξής: 

Άρθρο 3 

Διάρθρωση θέσεων 

1. Οι θέσεις του προσωπικού του Ταμείου Ασφαλίσεως 
Ναυτικών Πρακτόρων και Υπαλλήλων, διαρθρώνονται ως 
εξής: 

ΚΑΤΗΓΟΡΙΑ ΠΕ 

- Κλάδος ΠΕ Διοικητικός - Λογιστικός, θέσεις είκοσι 

( 20 ). 

- Κλάδος ΠΕ Πληροφορικής, θέσης μία (1) ειδικότητας 
επιστήμης των υπολογιοτών. 

ΚΑΤΗΓΟΡΙΑ ΤΕ 

- Κλάδος ΤΕ Διοικητικός - Λογιστικός, θέσεις πέντε (5). 

ΚΑΤΗΓΟΡΙΑ ΔΕ 

- Κλάδος ΔΕ Διοικητικός - Λογιστικός, θέσεις είκοσι 
τρεις (23). 

- Κλάδος ΔΕ Δακτυλογράφων - Στενογράφων, θέσεις 
δύο (2), ειδικότητας δακτυλογράφων ελληνικής. 

- Κλάδος ΔΕ Προσωπικού Η/Υ, θέσεις έξι (6), ειδικότη¬ 
τας χειριστών Η/Υ. 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών, θέση μία (1) για εργασίες που 
προβλέπονται στην παρ. 1 του άρθρου 23 του Π.Δ. 194/ 
1988 (ΦΕΚ 84/Α/1988). 

- Κλάδος ΥΕ προσωπικού καθαριότητας, θέσεις δύο 

( 2 ). 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

-Δύο (2) θέσεις δικηγόρων. 

2. Προσόντα διορισμού για την πλήρωση των πιο πάνω 
θέσεων προσωπικού ορίζονται τα προβλεπόμενα στο Π.Δ. 
194/1988 (ΦΕΚ 84/Α/88). 

Ειδικά για τις θέσεις προσωπικού με έμμισθη εντολή, 
άδεια δικηγορίας στον Άρειο Πάγο για τον έναν και άδεια 
δικηγορίας στο Πρωτοδικείο για το δεύτερο. 

Άρθρο 2 

Το άρθρο 4 του Π.Δ. 153/91 (ΦΕΚ 61 /Α/30.4.91), αντι¬ 
καθίσταται ως εξής: 

Άρθρο 4 

Κατανομή θέσεων 

Από τις θέσεις του προσωπικού του Ταμεΐου που ποο- 
βλέπονται από το άρθρο 3 του παρόντος, κστσνέμονται 
στο Τμήμα Ανατολικής, Κεντρικής και Δυτικής Μακεδο¬ 
νίας και Θράκης, οι εξής θέσεις: 

- Κλάδος ΠΕ Διοικητικός - Οικονομικός, θέση μία (1) 

- Κλάδος ΤΕ Διοικητικός - Λογιστικός, θέση μια (1) 

- Κλάδος ΔΕ Διοικητικός - Λογιστικός, θέσεις πέντε (5) 

- Κλάδος ΔΕ Χειριστών Υ/Υ (ειδικ. χειριστ. Η/Υ). θέση 
μία (1). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΓΤΕΥΧΟΣ ΠΡΩΤΟ» 


Στον Υφυπουργό Υγείας Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ ΔΗΜ. ΓΕΩΡΓΑΚΟΠΟΥΑΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ Δ ΚΟΙΝ/ΚΩΝ ΑΣΦΑΛΙΣΕΩΝ 

Φ. ΙΩΑΝΝ1ΔΗΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 346 (3) 

Τροποποίηση του εδαφ. γ της παρ. 1 του άρθρου 55 του 
Π. Δ/τος 668/81 «περί εγκρίοεως του καταστατικού 
του Ταμείου Ασφαλίσεως Εμπόρων» (ΦΕΚ 167/Α/ 
81). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρ. 10 του Ν, 403/76 
(ΦΕΚ 204/Α/76), όπως συμπληρώθηκαν με τις διατάξεις 
του άρθ. 6, του Ν. 1275/82 (ΦΕΚ 100/Α/82). 

2. Τις διατάξεις του άρθρου 36, παρ. 7 του Ν. Δ/τος 1/ 

1968 (ΦΕΚ Α 270). 

3. Τις διατάξεις των άρθρων 23 παρ. 1 περίπτ. στ, 24 
παρ. 1 και 2 περίπτ. γ, 26 παρ. 1 και 27 παρ. 1 περίπτ. δ 
του Ν. 1558/85 «Κυβέρνηση και Κυβερνητικά Όργανα» 
(ΦΕΚ Α 137). 

4. Τις διατάξεις του άρθρου 29Α του Ν. 1558/85 (ΦΕΚ 
Α 137), όπως προσετέθησαν με τις διατάξεις του άρθρου 
27 του Ν. 2081/92 (ΦΕΚ Α 154). 

5. Την απόφαση Πρωθυπουργού και Υπουργού Υγείας, 
Πρόνοιας και Κοινών. Ασφαλίσεων αρ. 2024/26.10.93 


«περί ανάθεσης αρμοδιοτήτων στον Υφυπουργό Υγείας, 
Πρόνοιας και Κοιν. Ασφαλίσεων, Φοίβο ίωαννίδη» (ΦΕΚ Β 
833). 

6. Τη γνώμη του Δ.Σ. του Ταμείου Ασφαλίσεως Εμπό¬ 
ρων που διατυπώθηκε την από 17.5.95 συνεδρίαση αυ¬ 
τού. 

7. Το γεγονός ότι από τις διατάξεις του Διατάγματος αυ¬ 
τού δεν προκαλείται δαπάνη σε βάρος του Κρατικού 
Προϋπολογισμού, 

8. Την αρ. 446/13.7.95 γνωμοδότηση του Συμβουλίου 
της Επικράτειας με πρόταση του Υφυπουργού Υγείας, 
Πρόνοιας και Κοιν. Ασφαλίσεων, αποφασίζουμε: 

Το εδάφ. γ της παρ. 1 του άρθρου 55 του Π. Δ/τος 
668/81 «περί εγκρίοεως του καταστατικού του Ταμείου 
Ασφαλίσεως Εμπόρων» (ΦΕΚ Α 167), αντικαθίσταται ως 
ακολούθως: 

«γ. Προσωπικό δάνεια προς τους τακτικούς υπαλλήλους 
του Ταμείου. Η απόφαση του Δ.Σ. περί διαθέσεως κεφα¬ 
λαίων για τον σκοπό αυτό, εγκρίνεται από τον εποπτεύο- 
ντα Υπουργό. 

Οι όροι και οι προϋποθέσεις χορήγησης των δανείων, το 
ύψος του χορηγούμενου ποσού, το ύψος του επιτοκίου 
και ο χρόνος και τρόπος εξόφλησης των δανείων, καθορί¬ 
ζονται κατά περίπτωση με απόφαση του Δ.Σ. και πάντοτε 
μέσα στα πλαίσια των εκάστοτε αποφάσεων της Επιτρο¬ 
πής Νομισματικών και Πιστωτικών θεμάτων της Τράπεζας 
της Ελλάδος». 

Στον Υφυπουργό Υγείας, Πρόνοιας και Κοιν. Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 30 Αυγούστου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




